Diari Oficial de la Generalitat Valenciana


Sumari del DOGV 6869, del 25-09-2012 (2012/8764)

Informació pública de la sol·licitud d'autorització ambiental integrada amb avaluació d'impacte ambiental de granja marina d'aqüicultura davant del terme municipal de Calp (Alacant).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6869

Data del DOGV
:   25-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8764


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització ambiental integrada amb avaluació d'impacte ambiental de granja marina d'aqüicultura davant del terme municipal de Calp (Alacant). [2012/8764]  
De conformitat amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, se sotmet a informació pública l'expedient seguit a instàncies de Niordseas, SL, amb CIF A91026145, i domicili en el carrer Zinc, 4, polígon industrial Carabona de Borriana (Castelló), que té com a objecte l'atorgament de l'autorització ambiental integrada de granja marina d'aqüicultura davant del terme municipal de Calp (Alacant).  
  
- Peticionari: Niordseas, SL.  
- Emplaçament: polígon (A, B, C, D) situat en aigües de la badia de Calp, a una milla nàutica al sud-oest rumb 220 0 del port de Calp.  
  
- Coordenades UTM:   
  
 X I  
A 550.594 4.279.096  
B 983.912 4.279.785  
C 971.547 4.279.443  
D 020.872 4.278.756  
  
- Superfície ocupada en domini públic marítim terrestre: 475.000 m²  
- Projecte: instal·lació fixa d'aqüicultura per a l'engreixament de daurada, llobarro i corbina, formada per 48 gàbies de 25 m de Ø i 8 gàbies auxiliars de 20 m de Ø en l'interior de 4 estructures de 6x2 + 2 gàbies.  
- Producció anual estimada: 3.500 tones.  
- La instal·lació implica el trasllat de dos piscifactories autoritzades en els termes municipals d'Altea (IP Balmar, SA) i Calp (Sdad. Europea de Acuicultura, SL) a una ubicació situada fora dels límits del Parc de la Serra Gelada i dels LIC de la Serra Gelada i Ifach.  
El que es posa en general coneixement perquè en el termini de 30 dies hàbils, a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.   
D'acord amb l'article 28.3 de l'esmentada llei, este tràmit serà comú per a aquells procediments les actuacions dels quals s'integren en l'autorització ambiental integrada, així com, aquells que requerisquen autoritzacions substantives de les indústries assenyalades en l'article 10.1 de la Llei.  
Durant este termini els interessats podran examinar els projectes presentats en la Direcció Territorial de la Conselleria d'Infraestructures, Territori i Medi Ambient, en el carrer Churruca, 29, d'Alacant i en l'Ajuntament de Calp, on estaran exposats en hores d'atenció al públic.  
  
Alacant, 10 de setembre de 2012.- La directora territorial: Elisa Díaz González.